S-438/2018

Mál þetta, sem var tekið til dóms 16. nóvember 2018, höfðaði lögreglustjórinn á Suðurnesjum með ákæru 17. september 2018, á hendur P-x-x K-x-x, kt. 000000-0000, [...];

,,fyrir umferðarlagabrot með því að hafa, fimmtudaginn 21. júní 2018, ekið bifreiðinni [...], sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (3,1 ng/ml tetrahýdrókannabínól í blóði) og því ekki verið fær um að stjórna bifreiðinni örugglega, vestur Reykjanesbraut neðan við Vogastapa.

Telst þessi háttsemi ákærða varða við 1. mgr., sbr. 2. mgr. 45. gr. a umferðarlaga nr. 50/1987, sbr. 5. gr. laga nr. 66/2006, og 3. gr. laga nr. 24/2007 og 1. mgr. 48. gr. laga nr. 50/1987, allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993, lög nr. 57/1997 og lög nr. 69/2007.“

Ákærði sótti ekki þing við þingfestingu málsins 16. nóvember 2018 og boðaði ekki forföll en í fyrirkalli sem var ásamt ákæru birt ákærða 7. nóvember 2018 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið þau brot sem ákært er út af og eru brot hans réttilega heimfærð til refsiákvæða í ákærunni.

Ákærði er [...]. Við ákvörðun refsingar ákærða í máli þessu hefur eftirfarandi áhrif: Með sektargerð lögreglustjóra 23. október 2006 samþykkti ákærði greiðslu 50.000 króna sektar og sæta sviptingu ökuréttar í tvo mánuði fyrir ölvunarakstur. Með dómi 23. mars 2010 var ákærði dæmdur til greiðslu sektar að fjárhæð 150.000 krónur fyrir akstur undir áhrifum fíkniefna, akstur án þess að hafa ökuskírteini meðferðis, fíkniefnalagabrot og vopnalagabrot. Með sama dómi var ákærði sviptur ökurétti í tvö ár frá 10. maí 2010 að telja. Með dómi 16. júlí 2010 var ákærði dæmdur til greiðslu 150.000 króna sektar fyrir ölvunarakstur og akstur undir áhrifum fíkniefna. Með sama dómi var ákærði sviptur ökurétti í eitt ár frá 23. mars 2012 að telja. Í dómnum greinir frá því að um var að ræða hegningarauka samkvæmt 78. gr. almennra hegningaralaga nr. 19/1940. Með sektargerð lögreglustjóra 11. nóvember 2010 samþykkti ákærði greiðslu sektar að fjárhæð 60.000 krónur fyrir akstur sviptur ökurétti. Með dómi 18. október 2012 var ákærða gert að sæta fangelsi í 30 daga og var sviptur ökurétti ævilangt fyrir ölvunarakstur og akstur undir áhrifum ávana- og fíkniefna og sviptur ökurétti. Ákærði var dæmdur í fjögurra mánaða fangelsi og ævilöng ökuréttarsvipting hans var áréttuð með dómi 15. maí 2013 fyrir ölvunarakstur og akstur undir áhrifum ávana- og fíkniefna og sviptur ökurétti, en með sama dómi var ákærði jafnframt sakfelldur fyrir fíkniefnalagabrot. Ákærði var dæmdur í þriggja mánaða fangelsi og ævilöng svipting hans var áréttuð með dómi 16. október 2013 fyrir akstur sviptur ökurétti og undir áhrifum ávana- og fíkniefna og áfengis. Ákærði lauk afplánun síðastnefnda dómsins með samfélagsþjónustu 10. júlí 2015.

Að framangreindum sakaferli og að brotum ákærða virtum, sbr. einnig með vísan til 77. gr. almennra hegningarlaga nr. 19/1940, þykir refsing hans hæfilega ákveðin fangelsi í fimm mánuði.

Með vísan til 3. mgr. 101. gr. umferðarlaga er ævilöng ökuréttarsvipting ákærða áréttuð.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt yfirliti sækjanda og með stoð í öðrum gögnum málsins, nemur samtals 148.547 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, P-x-x K-x-x, sæti fangelsi í fimm mánuði.

Ákærði er sviptur ökurétti ævilangt.

Ákærði greiði 148.547 krónur í sakarkostnað.

M-kvk-nf H-kvk-nf H-kvk-nf